Augustine Foary

**Augstine Madeleine Foary** var en zarsk dame av Jutia og baronett av Foary, samt formann i Le Magasin de Foary. Hun var gift med Montague Foary, som hun fikk blant annet datteren Isabeau med. Hun var søsteren av Gérard Foary og et ukjent antall andre søstre.

Hun var kjent som en kvinne med mange sider: hun var tilsynelatende godhjertet, men det er usikkert om hennes tegn for godhet simpelthen var for å styrke egne interesser i Armes, Foary, eller om hun gjorde det for å støtte samfunnsklassen hun hadde vært en del av selv før hun ble adlet. Hun nektet allikevel å la seg holde nede, og slo hardt på dem som prøvde å snylte henne: dette gikk ved ett tilfelle ut på å brenne en kvinne og hennes familie for å prøve å stjele fra Augustines handelsselskap.

## ***Biografi***

### **Temming**

* Lyn

Født inn i tredjestanden, var Augustine ikke tillat å bruke kreftene sine. Da hun ble adlet, forsvant imidlertid disse restriksjonene i den grad at hun ikke kunne bruke dem mot samfunnets autoriteter. For å uttrykke sin makt som adelsmenn, la familien hennes inn sin evne til å temme inn i sitt valgspråk: "Vi angriper med lynets presisjon".

### **Tidlig liv**

Født og oppvokst i Cuir en familie av våpenhandlere, fikk Augustine en utdanning som ville forberede henne på å hjelpe familien sin. Som den yngre jenten i søskenflokken, var hun likevel ikke tenkt som den umiddelbare arvtageren: at hun skulle gjøre sitt ytterste for å bevare navnet, kom hun allikevel ikke foruten.

Hun vokste opp i en tid hvor politisk usikkerhet og krig var tema: Dronningen var i konstant konflikt med nabolandene i et forsøk på å skaffe seg en sjørute til Dødehavet, og på den måten handle med andre kystbyer. Dette krevde våpen til felttogene, og dette var noe som Foary-ene oppnådde ved å drive en pantelånerforretning på si, samtidig som de kjøpte ut mindre kjente adelsfamilier og grunnla et landområde i sitt navn. En gang fra 880 til 885 A.Æ. ble familien Foary adlet. Hvem som var overhodet på denne tiden – om det var Gérard eller hans mor – er uvisst.

Gérard overtok på et tidspunkt rollen som familiens overhode. Han opprettholdt seg for det meste i Cuir, men for å holde sine vasaller i sjakk, giftet han Augustine til Montague av Jutia. Ettersom kvinner hadde en naturlig framtredende posisjon i Zarax, bevarte hun Foary-navnet. Augustine fikk bygget familiens château i nærheten av byen Armes, og sendte brev regelmessig til Gérard om situasjonen der.

### **Skikkelse i Armes**

Ekteskapet hennes med Montague var ikke lykkelig, og etter å ha født ham to døtre – selv om det var bare den ene som overlevde, Isabeau – så hun mindre og mindre til både ham og barna. Hun følte seg ikke skikket til å bo i en borg, og satte derfor i fore å etablere en forretning i Armes. Som hovedstaden i baroniet, var Armes et handelssenter hvor Augustine fort ble kjent med oldermannen for elvebreddsmennene. Sammen med henne og noen kremmere startet Augustine Le Magasin de Foary, som solgte ikke bare korn og dyr, men også våpen.

Forretningen hennes ble den mest ettertraktede i grevskapet: flere elver gikk gjennom baroniet, og hun satte etablissementer i flere av byene hvor elvebreddsmenn reiste. Folk respekterte henne, og de som prøvde å svindle Augustine ble fort tatt hånd om: én kvinne prøvde å ta noe av kornet for seg selv, men Augustine fikk nyss i dette. Hun fikk kvinnen og hennes familie brent på bål på torget i Armes som et eksempel på sin autoritet. Hun overtok deretter boligen deres, og brukte det som et lager i navnet av Le Magasin.

Hun ble en sterk skikkelse i Armes, og var dens *de facto* leder. Magistraten tjente under henne, og det var ofte ikke mer enn bare noen penger under bordet som skulle til for å få viljen sin. For å holde borgerne på sin side, brukte Augustine allikevel penger på laugene i Armes – især elvebreddsmennene. Noen ressurser gikk heller ikke ut av byen: hun kjøpte varene fra elvebreddsmennene og ga dem til geistligheten. Om disse handlingene var utav godhet, manipulasjon eller simpelthen for symbolikken, er ikke sikkert.

I løpet av hennes tid i Armes, sirklet hun seg inn på Françoise Guénolé. Hun var en pryd for øyet, men ville ikke bringe med seg ytterligere ting inn i ekteskapet til Augustines bror. Gérard trengte en kone, og Augustine ordnet med det for ham. Da paret ble viet, så de hverandre for første gang.

### **Senere liv og død**

Rikdommen som hennes posisjon og bedrift førte med seg, ledet henne til å leve et utsvevende liv. Hun arrangerte flere fester sammen med medlemmene av Le Magasin, og hun sørget for å gi donasjoner til laugenes familier, især dem som hadde hjulpet henne å bygge opp formuen. Datteren Isabeau hadde ikke fattet interesse for Augustines aksjoner i Armes, og ble som resultat gitt bort til Augustines nærmeste allierte. Datteren ble sint på moren sin, og mor og datter snakket aldri med hverandre. Da ridderen av Jutia fikk greie på dette, ordnet han for Augustine å bli utestengt fra husstanden.

Augustine tilbrakte sine siste år som en alminnelig arbeider; hun befant seg i stor grad sammen med sine opprinnelige standsfeller. Dette gjorde imidlertid at hun hadde lettere for å bli smittet av sykdommer som rammet fattigfolk, og Augustine ble på et tidspunkt rammet av et utbrudd med kopper som skjedde i Foary. Hun kjempet for livet, og nektet å stoppe handelsvirksomheten sin: hennes allierte i Le Magasin sørget for handelskontrakter som sikret posisjonen deres fri fra Foary-ene, og Augustine skrev under på alle papirer.

På dødsleiet fikk hun en av de tilstedeværende å skrive et brev til sin bror ved hoffet:

> "*Gérard, min kjære bror. Når du leser dette, vil jeg ha vandret heden; jeg vil vandre videre til det neste livet, og stå for Vokterne. De vil dømme meg, men la meg gi en siste dom i mitt liv. Du stuet meg bort for å sikre dine egne interesser over vårt baroni; vit at eneste grunn til at jeg ikke har prøvd å ta posisjonen fra deg med makt, er fordi du gjemmer deg bak dronningen selv. Hadde det vært annerledes, ville jeg vært baronesse, og du stå foran Vokterne. Av den grunn vil jeg ikke la deg eller din familie arve hva jeg har brukt år på å bygge. Mitt selskap skal gå til mine medarbeidere, og de vil drifte det: de vet – i motsetning til deg – hvordan å behandle sin likemann. Din søster, Augustine."*
>
>

Brevet ble sendt til Gérard. Det er sagt at han rev brevet i filler og kastet det i nærmeste ildsted. Med hjelp av spioner ved hoffet, sørget han for å kartlegge mer nøyaktig hvor Le Magasin opererte. Han snakket med dronning Adélaïde, og hun fikk ordnet det slik at Le Magasin havnet tilbake i Foary-enes hender.

Da huset imidlertid havnet i unåde hos kongefamilie, gikk det på et senere tidspunkt til hustruen av Gérards sønn. Navnet ble omdøpt til bare Le Magasin, og var Poslain-enes private handelsnettverk.

## ***Trivia***

1. *Augustine* er den franske feminine formen av *Augustus*, som betyr "flott" eller "ærverdig", avledet fra det latinske *augere* "for å øke".
2. *Madeleine* er den franske formen av *Magdalene*, som kommer av tittelen "av Magdala".
3. *Foary* er adaptert av det engelske *Frye*, som kommer fra det gammelengelske *frig* "frihet".
4. Augustine kan regnes som en forbryter i den grad at hun benyttet seg av bestikkelser for å oppnå sterke sosiale posisjoner. Dette gjorde at hun ble en anerkjent skikkelse i Armes og Teckel, men på bekostning av å holde eliten i sømmene.